**VŠEOBECNÉ PODMIENKY SÚŤAŽE**

Všeobecné podmienky súťaže sa použijú pre súťaž pre všetkých prispievateľov/darcov/podporovateľov Rádia LUMEN. Súťaž sa uskutoční v Rádiu LUMEN pod názvom **"Volá Rím"**. Tieto podmienky stanovujú podmienky pre prihlásenie, účasť, získanie a odovzdanie výhry v súťaži a popisujú práva a povinnosti súťažiacich.

Súťaž **"Volá Rím"**je určená poslucháčom Rádia LUMEN. Do súťaže sa nesmú zapájať zamestnanci spoločnosti prevádzkujúci vysielanie Rádia LUMEN a spolupracujúce osoby a ich rodinní príslušníci, obchodní partneri, ktorí výhry do súťaže venujú, resp. súťaž usporadúvajú, organizujú, sprostredkujú, sponzorujú, technicky zabezpečujú alebo inak vykonávajú. Súťaže sa môže zúčastniť každá fyzická osoba, ktorá splní všetky podmienky súťaže zverejnené vo vysielaní, alebo na webovej stránke www.lumen.sk. Podmienkou pre účasť v súťaži je minimálna veková hranica 18 rokov, príspevok minimálne 25€ na účet SK71 0200 0000 0030 9801 0859 (do poznámky k platbe uviesť meno a telefónne číslo) od 6.10.2025 do 31.10.2025 a zároveň počúvanie vysielania Rádia LUMEN počas pracovných dní, kedy sa poslucháči dozvedia správnu odpoveď na súťažnú otázku. Volať budú moderátori náhodne vybraným súťažiacim v piatky po 14tej. Výhru získa ten poslucháč, ktorý správne odpovie na súťažnú otázku.

**Výhra**

Súťažiaci môže vyhrať raz za týždeň poukážky na nákup do Martinusu (t.j. dokopy 4 odmenení súťažiaci počas 4 týždňov) a na záver odmeníme 3 súťažiacich nasledovnými cenami:

1. pobyt pre 2 osoby v Ríme v termíne 9.12.-12.12.2025 v dvojlôžkovej izbe s CK Avema,

2. 3-dňový Caracalla Spa pobyt pre 2 osoby v Brusne. Cena zahŕňa 2x ubytovanie v Kúpeľnom hoteli Poľana , 2x polpenzia formou bufetu, 2x celodenné vstupy do Caracalla spa,

3. lístky na koncert talianskeho speváka ZUCCHCERA pre dve osoby, v BA, 12. júna 2026

**Podmienky získania a odovzdania výhry**

Výhercom sa stane osoba, ktorá riadne splnila všetky podmienky súťaže, stanovenou formou poskytne údaje na riadnu a nezameniteľnú identifikáciu svojej osoby na účely realizácie práv a povinností podľa týchto podmienok a bude za výhercu podľa podmienok súťaže vyhlásená. Ak sa výherca pobytu nemôže zúčastniť, alebo sa rozhodne z vlastnej vôle nevyužiť výhru, cena prepadá v prospech náhradníka, ktorý riadne splnil podmienky súťaže. Toho určí zriaďovateľ súťaže, ktorým je Rádio LUMEN. Cena je prenosná na iných rodinných príslušníkov, alebo priateľov. Podmienkou na získanie výhry je **úhrada min. 25€** na účet SK71 0200 0000 0030 9801 0859 **od 6. 10. 2025 do 31. 10. 2025, do poznámky pri platbe treba uviesť meno a telefónne číslo.**

Meno právoplatných výhercov vyhlási zriaďovateľ súťaže vo vysielaní Rádia LUMEN v LUMENFÓRE v termíne **3. 11. 2025.** Nárok na výhru zaniká v prípade, ak výherca poruší akúkoľvek povinnosť určenú všeobecnými, osobitnými podmienkami súťaže, alebo koná v rozpore s dobrými mravmi (poskytol nepravdivé údaje, získal výhru podvodným konaním….), ak si výhru neprebral v stanovenej alebo dohodnutej lehote. Účasťou v súťaži súhlasí s týmito všeobecnými ako aj osobitnými podmienkami súťaže. Nadobudnutá výhra je zdaniteľná podľa platných právnych predpisov dane z príjmu SR. Všetky ostatné poplatkové povinnosti, ktoré sa môžu prípadne vzťahovať na nadobudnutie výhry výhercom, sú hradené výhercom v celej zákonom stanovenej výške.

**Zásady ochrany osobných údajov**

**Informačná povinnosť o spracúvaní osobných údajov v informačnom systéme „Súťaže“**

Prevádzkovateľ: Rádio LUMEN spol. s r.o., Kapitulská 2, Banská Bystrica 97401,

IČO: 31602100

Zodpovedná osoba: zo@eurotrading.sk

Účel a právny základ spracúvania

1.1 Údaje poskytnuté Výhercom (ďalej len „Dotknutá osoba“) v rozsahu: meno, priezvisko,telefónne číslo, ktoré sú spracúvané Prevádzkovateľom za účelom získania kontaktných údajov pre odovzdanie Ceny Súťaže.

1.2 Právnym základom spracúvania osobných údajov Dotknutej osoby podľa bodu 1.1 je čl. 6 ods. 1 písm. a) Nariadenia Európskeho parlamentu a Rady (EÚ) 2016/679 z 27. apríla 2016 o ochrane fyzických osôb pri spracúvaní osobných údajov a o voľnom pohybe takýchto údajov, ktorým sa zrušuje smernica 95/46/ES (všeobecné nariadenie o ochrane údajov) (ďalej len „Nariadenie“) a § 13 ods. 1 písm. a) zákona č. 18/2018 Z. z. o ochrane osobných údajov v znení neskorších predpisov - súhlas Dotknutej osoby.

Doba uchovávania osobných údajov

2.1 Prevádzkovateľ uchováva osobné údaje Dotknutej osoby len po dobu odovzdania výhry.

Práva Dotknutej osoby

a) právo na prístup k osobným údajom podľa čl. 15 Nariadenia;

b) právo na opravu osobných údajov podľa čl. 16 Nariadenia;

c) právo na vymazanie osobných údajov (právo na zabudnutie) podľa čl. 17 Nariadenia:

ca) Dotknutá osoba môže požiadať o vymazanie jej osobných údajov, ak sú na to splnené zákonom uvedené dôvody, a to najmä:

- osobné údaje už nie sú potrebné na účel, na ktorý boli získané,

- súhlas bol odvolaný,

- osobné údaje sa spracúvali nezákonne.

cb) Žiadosti o výmaz osobných údajov nemusí byť vyhovené, pokiaľ je spracovanie osobných údajov potrebné na:

- splnenie zákonnej povinnosti,

- na účel archivácie, na účel historického výskumu alebo na štatistický účel, pokiaľ je pravdepodobné, že právo na výmaz by znemožnilo alebo závažným spôsobom sťažilo dosiahnutie cieľov takého spracúvania;

d) právo na obmedzenie spracúvania osobných údajov podľa čl. 18 Nariadenia,

da) Dotknutá osoba môže pri splnení zákonných podmienok požiadať, aby sa prestali používať osobné údaje, a to najmä:

- počas obdobia overenia správnosti osobných údajov, v prípade namietnutia správnosti osobných údajov,

- počas obdobia overenia, či prevádzkovateľ má relevantný účel spracúvania,

- počas obdobia overenia, či oprávnené záujmy prevádzkovateľa prevažujú nad oprávnenými záujmami dotknutej osoby.

e) právo namietať proti spracúvaniu osobných údajov podľa čl. 21 Nariadenia,

f) právo kedykoľvek odvolať svoj súhlas:

fa) Dotknutá osoba má právo kedykoľvek odvolať súhlas v prípade, že sa osobné údaje spracúvajú na základe súhlasu. Odvolanie súhlasu nemá vplyv na zákonnosť spracúvania vychádzajúceho zo súhlasu pred jeho odvolaním;

g) právo na prenosnosť,

h) právo podať sťažnosť dozornému orgánu podľa čl. 77 Nariadenia - **Úrad na ochranu osobných údajov Slovenskej republiky, so sídlom Hraničná 12, 820 07 Bratislava**.

Dotknutá osoba môže požadovať výkon vyššie uvedených práv kedykoľvek, a to prostredníctvom emailu zo@eurotrading.sk alebo písomne na adresu sídla Prevádzkovateľa. Prevádzkovateľ vybaví žiadosť Dotknutej osoby v súvislosti s vyššie uvedenými právami v zákonných lehotách.

Ďalšie informácie

3.1 Dotknutá osoba je povinná poskytnúť osobné údaje na účel podľa bodu 1.1, v opačnom prípade jej nie je možné doručiť Ceny Súťaže. Odvolanie súhlasu pred doručením Ceny Súťaže bude mať za následok vylúčenie Dotknutej osoby zo Súťaže.

3.2 Prevádzkovateľ nevykonáva automatizované rozhodovanie ani profilovanie.

3.3 Prevádzkovateľ nespracúva poskytnuté osobné údaje na iný účel ako ten, na ktorý boli získané.

3.4 Osobné údaje Dotknutej osoby sa tretím stranám neposkytujú.

Identifikácia Príjemcu alebo kategóriu príjemcu:

4.1 Prevádzkovateľ poskytuje osobné údaje Dotknutej osoby nasledovným príjemcom:

a) Rádio LUMEN, spol. s r.o.

Organizačno-personálne a technické opatrenia:

5.1 Organizačno-personálne a technické opatrenia (ďalej len „Bezpečnostné opatrenia“) na ochranu osobných údajov sú spracované v interných dokumentoch Prevádzkovateľa.

5.2 Bezpečnostné opatrenia sú vykonávané v oblastiach fyzickej a objektovej bezpečnosti, informačnej bezpečnosti, šifrovej ochrany informácií, personálnej, administratívnej bezpečnosti.

Tieto všeobecné podmienky vstupujú do platnosti **6. 10. 2025.**